מועדון ווינX

עלילת הסדרה

במרכז הסדרה עומדת בלום, שגרה בכדור-הארץ בעיר ששמה גרדניה. בפרק הראשון היא נתקלת בפיה בשם סטלה, פיית השמש והירח, שבניסיון להגן עליה בלום מגלה שגם היא פיה בעצמה. בעקבות הגילוי הזה, בלום עוברת ללמוד בבית-הספר לפיות 'אלפיה', שנמצא במימד הקסום. שם היא מוצאת חברות חדשות שיחד הן מקימות את "מועדון ווינקס". עלילת הסדרה מתרחשת בעיקר במימד הקסום ובעונה 4 על פני כדור-הארץ. במהלך הסדרה, הפיות יוצאות להרפתקאות יחד ובכל עונה יש התפתחות בסיסית בעלילה, גילוי סודות וכוחות, קרבות נגד הרוע ותמיכה בבלום שמנסה לגלות על העבר שלה ועל הוריה הביולוגיים (ב-3 העונות הראשונות).

העונה הראשונה

העונה הראשונה (פרקים 1–26) שודרה לראשונה באיטליה ב-28 בינואר 2004, ושודרה בישראל בשנת 2004.
נערה רגילה בשם בלום בת ה-16, וקיקו ארנב המחמד שלה מכדור-הארץ נתקלים יום אחד בפיה בשם סטלה אשר נלחמת בנוט, העוזר של דארסי- אחת מבנות טריקס. כאשר נוט כמעט מביס את סטלה, בלום משתמשת בקסם ומצילה אותה. בעקבות הגילוי המדהים שבלום פיה בעצמה, סטלה לוקחת אותה לבית-ספר לפיות 'אלפיה' ושם הן פוגשת 3 חברות נוספות: טקנה, מוזה ופלורה אשר מקימות יחדיו את "מועדון ווינקס". בהמשך, הבנות מתחברות לארבעת הבנים שלומדים במזרקה האדומה: סקאי, ברנדון, ריבן וטימי, ובנוסף לכך גם נתקלות בשלישיית מכשפות שלומדות במגדל הענן: אייסי, דארסי וסטורמי, אשר מכונות גם "הטריקס". הטריקס רוצות לגנוב מבלום את להבת אש הדרקון שלה כדי להשיג שליטה מלאה על כל המימד הקסום. לקראת סוף העונה, "הטריקס", לוקחות לבלום את אש הדרקון, משתלטות על "המגדל המעונן" (בית הספר של המכשפות) ויוצרות צבא עצום של מפלצות צל שמתקיף את בית הספר "המזרקה האדומה" ואת אלפיה. הן מצליחות להשמיד את בית ספר "המזרקה האדומה". בינתיים, כל המומחים והמכשפות מ"המגדל המעונן" באים לאלפיה לאחר שפרגונדה המנהלת אישרה את שהותם שם. הטריקס ממשיכות לתקוף את אלפיה אבל נתקלות בהגנה חזקה, מהמכשפות, הפיות והמומחים שהגיעו על מנת להילחם בהן. בסיום הדרמטי, הטריקס מגיעות לאלפיה בעצמן ובנות ווינקס מביסות אותן. בנות ווינקס מצליחות להביס את הטריקס כאשר בלום מוצאת את אש הדרקון בתוכה, ומביסה אותן.

העונה השנייה

העונה השנייה (פרקים 27–52) שודרה לראשונה באיטליה ב-19 באפריל 2005, ושודרה בישראל בין השנים 2006–2007.
העונה מתחילה כאשר הפיות והמומחים חוגגים את השנה השנייה באלפיה. אחרי המסיבה יוצאת מהיער נערה תשושה שעברה חווית קשות, שמה ליילה, פיית הגלים. ליילה מבקשת את עזרתן של הווינקס לעזור לה לשחרר את החברות הקטנות שלה, הפיקסיות, שמוחזקות כבנות ערובה בטירתו התת-קרקעית של לורד דרקר, עוף החול ושליט של ממלכת מפלצות הצל. לאחר שליילה והווינקס מצליחות לשחרר את הפיקסיות מהטירה של לורד דרקר, ליילה הופכת לאחת מבנות ווינקס. הפיקסיות מתחברות לווינקס ונוצר ביניהן חיבור קסום. בנוסף, בעונה זו בלום מגלה את הארכיון הקסום והסודי של אלפיה, אותו המנהלת פרגונדה ניסתה להסתיר. בינתיים, בנות טריקס כלואות במנזר אור הסלע, לאחר הפשעים שביצעו. לורד דרקר עוזר לטריקס להשתחרר, נותן להן את כוח הגלומיקס ומגייס את שירותיהן לעזור לו לחפש אחר חפץ קסום שנקרא "כתב יד", חפץ שפותח שער לכוח האולטימטיבי. בעונה הזו הבנות מקבלות את צירוף הקסם שלהן, שהן מקבלות אותו רק לאחר שכל אחת מתגברת על פחד מאוד גדול שלהן. לקראת סוף העונה, בלום הפכה לבלום השחורה בגלל מתחזה שהתחזה לפרופסור אבלון. בלום חזרה לעצמה בזכות סקאי, שסיפר לה על רגשותיו.

העונה השלישית

העונה השלישית (פרקים 53–78) שודרה לראשונה באיטליה ב-29 בינואר 2007, ושודרה בישראל בשנת 2007.
אחרי חופשת הקיץ, הווינקס חוזרות לאלפיה לשנה השלישית והאחרונה שלהן בבית ספר. הטריקס נשלחות למימד אומגה בגלל הפשעים שביצעו, שם הן פוגשות מכשף בשם בלטור אשר מחזיק בחלק האפל של אש הדרקון שהיה לכוד שנים רבות במימד אומגה. הטריקס ובלטור משתפים פעולה ומצליחים לברוח ממימד אומגה. הווינקס אינן חזקות מספיק כדי להביס את בלטור בכוחות הקסומים שלהן, ולכן, הן משיגות כוח חדש הנקרא 'מכושפות'. הן משיגות את הכוח בכך שהן מקריבות מעצמן למען מישהו מהכוכב שלהן. לסדרה גם מצטרף נאבו, שבהתחלה אמר ששמו אופיר, ועד מהרה הפך לבן זוגה של ליילה. אחרי שהן מקבלות את הכוחות המכושפים שלהן, הן משיגות את כוכבי המים, הדבר היחיד שיכול להביס את בלטור. הווינקס תקפו את בלטור והן מביסות אותו. בסיום העונה, בלום מחליטה להמשיך לחפש את הוריה.

העונה הרביעית

העונה הרביעית (פרקים 79–104) שודרה לראשונה באיטליה ב-15 באפריל 2009, ושודרה בישראל ב-2 באוקטובר 2009. זו העונה האחרונה ששודרה בערוץ הילדים.
אחרי שסיימו את הלימודים בבית ספר אלפיה, בנות ווינקס חוזרות לאלפיה בתור מורות קסם. בבית ספר אלפיה הן פוגשות אויבים חדשים: אוגרון, גנטלוס, דומאן ואנגאן, ציידי פיות מכדור-הארץ המכונים גם 'הקוסמים השחורים'. עקב הפגישה איתם, בנות ווינקס יוצאות לכדור הארץ בשביל להציל את רוקסי, הפייה האחרונה של כדור הארץ, אותה ציידי הפיות מחפשים. בנוסף, הן יוצאות לשחרר את הפיות של כדור הארץ אשר נלכדו על ידי הקוסמים. בעונה זו בנות ווינקס השיגו כוח חדש בשם 'מאמינות'. בהמשך העונה הווינקס קיבלו את שלושת מתנות הגורל, מתנת האומץ שנתנה להם את כוח 'סופיקס', מתנת הלב שנתנה להם את כוח 'לביקס' ואת המתנה השחורה שיכלה להציל מישהו מלמות. במהלך העונה, בנות ווינקס הקימו להקה ופתחו חנות הנקראת "אהבה וחיות". לפני שפתחו את החנות, הבנות חיפשו עבודה בכדור הארץ ומצאו בובות שהיו אמורות להיזרק לפח. הן הפכו אותן לחיות בעזרת קסם, ונתנו לאנשים לאמץ אותן, כך הם ניסו בנוסף לגרום לבני האדם להאמין בקסם. במהלך העונה כל אחת אימצה חיה אחת. בסוף העונה, באחד הקרובות מול הקוסמים השחורים, נאבו הקריב את עצמו ומת.

העונה החמישית

העונה החמישית (פרקים 105–130) שודרה לראשונה באיטליה ב-16 באוקטובר 2012, ושודרה בישראל ב-9 בדצמבר 2012 בערוץ ניקלודיאון.
בנות טריקס חזרו בעונה הזו, והן משתפות פעולה עם נבל חדש בשם טרייטנוס. טרייטנוס הוא בן דודה של ליילה והוא בתול ים ממשפחת המלוכה של אנדרוס שגרה מתחת למים. טריינטוס עבר שינוי והפך למפלצת רבת עוצמה המקבלת את כוחה על ידי זיהום של נפט. הטריקס וטרייטנוס פעלו ביחד נגד בנות ווינקס. במהלך העונה, טרייטנוס שואב את כל כוחותיהן של הסלקיות, שומרות השערים של האוקיינוסים, איתו הוא מתכנן להשתלט על כל המימד הקסום. כוח המאמינות לא מספיק חזק מתחת למים, ובגלל זה בנות ווינקס במהלך העונה עברו מסע מאתגר בשביל להשיג את הכוח העתיק 'סיירניקס', כוח שהופך אותן להיות פיות חזקות יותר מתחת למים. בשביל להשיג את הכוח הן היו צריכות להשיג שלוש אבנים - אבן הביטחון העצמי, אבן האמפתייה ואבן האומץ. לפני השגת כוח סיירניקס, הבנות קיבלו את כוח הרמוניקס המאפשר להם לנשום מתחת למים. בסוף העונה, הווינקס מביסות את טרייטנוס ומצילות את המימד הקסום.

העונה השישית

העונה השישית (פרקים 131–156) שודרה לראשונה באיטליה ב-6 בינואר 2014, ושודרה לראשונה בישראל ב-1 ביוני 2014.
בעונה זו, מצטרפת למגדל המעונן מכשפה חדשה בשם סלינה, שהייתה חברת ילדות של בלום בכדור הארץ. סלינה עושה קסמים בעזרת ספר בשם 'קובץ האגדות'. סלינה ובנות טריקס משתפות פעולה. באחד הקרבות של בנות ווינקס מולם, בנות ווינקס איבדו את כוחות סיירניקס שלהן, חוץ מבלום שלא איבדה אותו בעזרת להבת הדרקון. בלום מעניקה לבנות ווינקס את הכוח שלה, והווינקס הופכות לפיות 'בלומיקס'. בשביל להביס את בנות טריקס וסלינה, הווינקס צריכות להשמיד את ספר קובץ האגדות. בשביל לנעול ולהשמיד את הספר, בנות ווינקס מחפשות ומוצאות את אלדורה, הפיה הסנדקית. בעזרת אלדורה, הווינקס מקבלות את כוח 'מיטיקס' שאיתו הן יכולות להיכנס לספר קובץ האגדות ולהשמיד אותו. בסוף העונה, הווינקס נצחו את בנות טריקס וסלינה, ולכדו אותם בתוך קובץ האגדות.

העונה השביעית

העונה השביעית (פרקים 157–182) שודרה לראשונה באיטליה ב-21 בספטמבר 2015, ושודרה לראשונה בישראל ב-1 ביולי 2015. החלק השני של העונה שודר בישראל ב-2 בדצמבר 2015.
בעונה זו, בנות ווינקס חזרו לעבר, שם הם גילו שקלשרה (הנבלית הראשית בעונה) למדה יחד יחד עם פרגונדה בבית ספר אלפיה ושהיא גנבה את הקסם הפראי במטרה למצוא את הכוח המושלם. בנוסף, בנות ווינקס השיגו שם את כוח פרפרפליקס. במהלך הסדרה, כל בת ווינקס נקשרת עם חיה קסומה. לאחר שלכל אחת יש חיה קסומה משלה, החיות הקסומות נותנות לווינקס את כוח טייניקס, שמכווץ אותן ומאפשר להן להיכנס אל תוך עולמות מיני, כגון: טיפת מים או עלה. במהלך הסדרה, קלשרה מנסה להשיג את הכוח המושלם בעולם והווינקס מנסות למנוע זאת. לקראת סוף העונה, היא הצליחה להשיג אותו, אבל ברפיליוס חטף אותו ממנה. בעזרת הכוח, ברפיליוס מזמן את החיות הקסומות הכי חזקות בעולם הקסום ומעבר לו, שהן בעצם שלוש החיות הקסומות של הטריקס. דבר זה גרם לבנות טריקס לצאת מספר קובץ האגדות ולהתמזג עם החיות הקסומות שלהן. הווינקס מנצחות אותן בכך שמשתמשות באבני הזכרונות שלהן, וכולאות אותן בתוך לימבו - יקום בלי מקום וזמן. החיות הקסומות של ווינקס עוזבות אותן לאחר שהשתמשו בכישוף המיוחד של החיות הקסומות והופכות בכוח הזה לברבור כסוף.

העונה השמינית

ב-8 בספטמבר 2018 פורסם קדמון לעונה, בו נראה שהאנימציה של העונה תהיה שונה משאר העונות, בנוסף הוצגו הבגדים החדשים של בנות ווינקס. עוד ידוע שבנות ווינקס יקבלו כוחות חדשים (אחד מהם בשם קוסמיקס "Cosmix", אחד אשר משלב כמה כוחות בשם (Crystal sirenix), ושכוחות סיירניקס, פרפרפליקס ומכושפות יופיעו בעונה.
בשביל לחגוג את יום ההולדת ה-15 של הסדרה, בפסטיבל הסרטים ברומא שהתקיים ב-20 באוקטובר 2018 שודרו שני הפרקים הראשונים של העונה.
ב-28 בינואר 2019 פורסם הטריילר לעונה החדשה, בו מוצגים דמויות חדשות, העלילה, ומגלים שריבן ובלטור יחזרו לסדרה.
עמודי האינסטגרם והיוטיוב של הסדרה העלו מספר הצצות, שירים, קטעים ותמונות לקראת עליית העונה השמינית.

שידור ופרקים

למועדון ווינX יש 8 עונות ו-208 פרקים (26 פרקים בכל עונה) באורך 19–23 דקות. העונות 1–7 דובבו לעברית, ושודרו בערוץ הילדים (עונות 1–4) ובערוץ ניקלודיאון (עונות 5–7).

הנבלים

לכל נבל יש מטרה וכוח שונה.

המימד הקסום

המקום בו רוב עלילת הסדרה מתרחשת חוץ מבעונה הרביעית. במימד הקסום ישנם עולמות קסומים וכוכבי לכת שונים. המימד הקסום נוצר על ידי הדרקון הגדול (כפי שהוזכר בעונה הראשונה), ומקור כוחותיה של בלום בסדרה.

המתנות של הגורל

המתנות של הגורל הן פיתוח של כוח האמינות, אותו מקבלות בנות ווינקס מן הפיות הנצחיות. ישנן שלוש מתנות גורל:

המתנה השחורה

המתנה השחורה - המתנה השלישית והאחרונה של הגורל. המתנה השחורה הוא כישוף שיכול להציל בן אדם ממוות וניתן להשתמש בה רק פעם אחת. בפרק 24 של עונה 4 כשנאבו מת, ליילה רצתה להשתמש במתנה השחורה כדי להציל אותו, אך אוגרון לקח אותה והטיל את הכישוף על פרח שנבל. ליילה שמרה את הפרח לזכר נאבו. זוהי המתנה של החיים.

הרמוניקס

הרמוניקס - כוח מעונה 5, המאפשר להילחם מתחת למים כדי להשיג את הכוח של סיירניקס.
מראה: קוקו (חוץ מלטקנה), כתר עם צדפים עליו, שמלה ארוכה נעליים עם סרטים וכנפיים קטנות.

סיירניקס קריסטל

חומר עוד לא ידוע

בלומיקס

בלומיקס - כשכולן ניסו להשמיד את קובץ האגדות, כולן איבדו את הכוחות שלהן חוץ מבלום, מפני שאי אפשר להשמיד את אש הדרקון. לאחר מכן בלום נתנה לכל אחת חלק מלהבת הדרקון שלה. בנות ווינקס מקבלות את הכוח רק בעזרת נתינה, שיתוף פעולה ואומץ.
מראה: בגדים ארוכים כתר וכנפיים בגודל גדול.

מיטיקס

מיטיקס - כשהבנות ווינקס מצאו את אלדורה, הן הגיעו יחד לבית ספר שמנוהל על ידי מלכת הפיות, נבולה. בבית הספר הן מקבלות את שרביטי מיטיקס, לאחר שהן הגנו על בית הספר והוכיחו את עצמן. עם כוחות מיטיקס בנות ווינקס יכולות להיכנס לספר האגדות.
מראה: שמלה קצרה, שרביט מיטיקס וסוג של סיכה.

פרפרפליקס

פרפרפליקס - כוח המלווה את בנות ווינקס בעונה השביעית ובתחילת העונה השמינית. כאשר בנות ווינקס ורוקסי נסעו לעבר והצילו את חופרי החור, בנות ווינקס קיבלו את כוח הפרפרפליקס.
מראה: צמה (חוץ מלטקנה), קעקוע פרפר על היד, נעלי עקב, סיכה לשיער בצורת פרפר, שמלה נפוחה וכנפי פרפר.

טייניקס

טייניקס - הכוח המושלם שקיבלו מהחיות הקסומות. הכוחות האלה מאפשרים לבנות ווינקס להיכנס לעולמות מיני.
מראה: בגדים עם אבני חן עליהם, תכשיטים וכנפיים עשויים מאבני חן.

קוסמיקס

קוסמיקס - כוח המלווה את בנות ווינקס בעונה השמינית. הן קיבלו אותו ממלכת לומניה על ידי כך שהצילו את הממלכה מבלטור שהשמיד את מקור הכוח של הממלכה ובנות ווינקס שיקמו אותו.
מראה: בגדים עם כוכבים מנצנצים, תכשיטים בצורת כוכבים, סיכה בצורת כוכב, גוון שונה לשיער עם כוכבים מנצנצים עליו וכנפיים קטנות עם כוכבים שנמצאים בפנים וזולגים החוצה.

כוחות אחרים

גלומיקס - צמידים ושרשרת העשויים מכוח הרליקס. לורד דרקר הכין את כוח זה לטריקס כדי שילחמו יותר חזק.
סופר טריקס - כאשר המכשפות הקדומות השטלתו על גופן של בנות טריקס בסרט "מועדון ווינX: הרפתקה קסומה", הטריקס הפכו ונראו כמו זקנות עם בגדים קרועים.

הסרטים

הסרטים אמורים להיות כרונולוגית בין העונות, אבל האירועים בהם נראים מנותקים. אף על פי שדומינו הופשרה בסרט "מועדון ווינX: סוד הממלכה האבודה" היא לא מוזכרת עד העונה החמישית. בסרט "מועדון ווינX: סוד הממלכה האבודה" סקאי ממונה למלך בפועל, אבל בסדרה נראה שארנדור עדיין המלך. בסרט "מועדון ווינX: הרפתקה קסומה" סקאי הציע לבלום נישואין, אבל בסדרה הם עדיין לא התחתנו. בסרטים "מועדון ווינX: הרפתקה קסומה" ו-"מועדון ווינX: במעמקי הים הקסום" בנות טריקס היו חופשיות, אף על פי שנכלאו בסופי העונות.
במהלך 2018, Rainbow S.p.A מסרו כי הסרט "מועדון ווינX: במעמקי הים הקסום" הוא סרט ה-3D האחרון שיופק לסדרה, ושבשנת 2020 יצא סרט לייב אקשן בשיתוף עם נטפליקס.

ספין-אוף

לסדרה יצאו שתי סדרות ספין-אוף, וצפויה לצאת אחת נוספת בגרסת לייב אקשן בשיתוף עם נטפליקס.

קומיקס

נכון ליוני 2019, יש לסדרה 183 חוברות קומיקס ובכל חודש יוצאת חוברת קומיקס חדשה. ארבע חוברות הקומיקס הראשונות מבוססת על 4 הפרקים הראשונים של ווינקס, ובשאר החוברות יש סיפורים חדשים. כדי להתאים כרונולוגית לסדרה, במספר חוברות יש תקציר של פרקים שקרו באותו זמן.